கேள்வி: மிசா குரானகா - தொழில் குறித்து விரிவாக சொல்லுங்கள்.
பதில்: மிசா குரானகா ஆரம்பத்தில் தனது சொந்த நாடான ஜப்பானில் உள்ள ஜினுஷி கௌரு பாலே பள்ளியில் பயிற்சி பெற்றார். பின்னர் நியூயார்க் நகரத்தில் உள்ள அமெரிக்க பாலே பள்ளியில் கூடுதல் பயிற்சி பெற்றார். 2003இல் பாஸ்டன் பாலேவில் சேருவதற்கு முன்பு இவர் சான் பிரான்சிஸ்கோ பாலே உறுப்பினராக இருந்தார் . பாஸ்டனில் இவர் 2005இல் நடனக் கலைஞராகவும், 2009இல் முதன்மை நடனக் கலைஞராகவும் பதவி உயர்வு பெற்றார். குரானாகா தனது போட்டி வாழ்க்கையை சுபு தேசிய பாலே போட்டியில் தொடங்கினார். அங்கு இளையோருக்கு முந்தையப் பிரிவில் தங்கப்பதக்கம் வென்ற இளைய பங்கேற்பாளர் ஆனார். இவருக்கு பத்து வயதாக இருந்தபோது, போல்ஸ்கோய் பாலே நிறுவன இயக்குநர் யூரி கிரிகோரோவிச் என்பவரால் மாஸ்கோ சர்வதேச பாலே போட்டி காலாவில் பங்கேற்க அழைக்கப்பட்டார். இவர் 2001இல் பிரிக்ஸ் டி லொசேன் போட்டியில் உதவித்தொகை விருதைப் பெற்றார். அதே ஆண்டு மாஸ்கோ சர்வதேச பாலே போட்டியில் இளையோருக்கானப் பிரிவில் தங்கப் பதக்கத்தையும் வென்றார். 2006ஆம் ஆண்டில் அமெரிக்க அக்கிய இராச்சிய சர்வதேச பாலே போட்டியில் மூத்தோருக்கான பிரிவில் தங்கப் பதக்கம் வென்றார். 2006ஆம் ஆண்டில், ''டான்ஸ் பத்திரிகை'' பட்டியலிடப்பட்ட 25 நபர்களில் இவரும் ஒருவராவார். இவர் நியூயார்க் நகர பாலே (2009) மற்றும் வெயில் சர்வதேச நடன விழா (2009, 2010) ஆகியவற்றுடன் விருந்தினராக நிகழ்ச்சியினை வழங்கியுள்ளார் .